কাৰ সোঁৱৰণি তোৰ চকুপানী
<poem>
 কাৰ সোঁৱৰণি

তোৰ চকুপানী

          ভোৰ, দৃষ্টি কৰিলে বন্ধ

                   অ’ মোৰ ব’ৰাগী অন্ধ !

কাৰ বিৰহত

তোৰে চৌপাষে

          উৰিছে আকুল ব্যাকুল বনগন্ধ ৷

                   অ’ মোৰ ব’ৰাগী অন্ধ !

উমানে উমানে

বাটে বাটে যাৱ

          ঘৰ কেনেকৈ চিনি পাৱ ?

তই, গুণ গুণকৈ

          কি গান বিনাৱ

আকাশৰ পিনে

          মুদা চকুৰে

                   কিহৰ ছবিটো চাৱ ?

তোৰেই দৰেই সসীম চকুৰে অসীমৰ ছবি

                                                চাওঁ

তোৰেই দৰেই উমানে উমানে মোৰ বাটে

                                      বাটে যাওঁ ৷

উৰিছে আকুল ব্যাকুল বনগন্ধ

                   অ’ মোৰ ব’ৰাগী অন্ধ !!

জ্যোতি সঙ্গীত